17.12.2022 Müügis eesti ja mandžuuria vutid ning texase, mandžuuria, eesti vuti haudemunad.
#000000
Tõug on saadud malai ja kotšini kanatõugude ristamisel. Kotšinist eristab neid rooshari. Neid kasutatakse nagu kotšineidki peamiselt uute lihakanatõugude ja –krosside saamiseks. Lihaomadused on neil veidi paremad kui kotšinitel, munatoodang aga niisama suur.
#000001
Munadel on tumepruun koor, muna keskmine mass on 55...65g. Tibud arenevad aeglaselt ja noorkanad hakkavad munema 8...9 kuu vanuselt. Haudeinstinkt on säilinud. Konstitutsioonilt ja kehamassilt sarnanevad braamad kotšinitega.
#000002
Sulestiku värvuselt eristatakse heledaid ja tumedaid braama kanu. Heledate braamade sulestik on hõbevalge. Kaelasuled on tumedad, valge äärisega, tüürsuled roheka helgiga mustad, suured sirpsuled tihti valge äärisega. Tumedate braamade sulestiku põhivärvus on must, pea, selg, õlad ja tiibade kattesuled aga hõbevalged. Selle tõu linnud, samuti kui kotšinidki, on dekoratiivse väljanägemisega.
#000003